stanford-oval/wikipedia huggingface dataset:
Jelšanin kulttuuri
Ajoitusongelma

Kaikki tutkijat eivät hyväksy vielä kaikkia ajoituksia ja pitävät niitä liian vanhoina. Tämä johtuu pääasiassa radiohiiliajoituksista, joita on otettu kotilonkuorista, jonka karbonaatin hiili ei vastaa suoraan ilmakehän koostumusta vaan sisältää kalkkikivikalliosta liuennutta ikivanhaa hiiltä. Näistä saadut radiohiilinäytteet antavat kulttuurin alulle noin 8100−7600 eaa. olevia aikoja, kun taas keramiikan orgaanisen sekoitteen tai karstan näytteet antavat noin 5800−5300 eaa. olevia aikoja. Ero on siten merkittävä ja vaikuttaa siihen, voidaanko kulttuuria pitää keramiikan ensimmäisenä käyttäjänä alueellansa.
Varhaisia ajoituksia on saatu Tšekalinosta 7100-6500 eaa. ja Ust-Tashenkasta 7100-6300 eaa.. Muuten ajoitukset painottuvat 6000-5700 eaa. jälkeiseen aikaan. Jos myöhäisistä ajoituksista ilmoitetaan vain ne, jotka on otettu muusta materiaalista kuin kotiloista, saadaan seuraava luettelo: Tšekalino noin 6050 BP eli 5000 eaa., Nitžijaja Orljanka noin 5700 BP eli 4600 eaa., Lebjažinka noin 6000 BP eli 4900 eaa., Vjunovon järvi noin 5800 BP eli 4700 eaa. ja kaukainen Dzhebelin luola noin 6100 BP eli 5100 eaa..
Kiinteät muinaislöydöt > Asumukset

Asuinpaikoilta ei ole löydetty jälkiä asumuksista, joissa olisi ollut kiinteitä rakenteita. Asuinpaikoilla saatettiin asua kotamaisissa kevyissä asumuksissa. Tiedetään kuitenkin, että kirveet tai taltat on valmistettu käyttöä varten, mutta mitä niillä on tehty, ei ole vielä selvinnyt.
Kiinteät muinaislöydöt > Haudat

Haudat olivat pieniä kuoppahautauksia, jotka peitettiin kalkkikivillä mutta ei merkitty muuten erityisemmin. Vainajan luut löydettiin raajat taivutettuna eikä hautaukseen lisätty hauta-antimia kovinkaan paljon. Esimerkiksi Tšekalino-4:ssa oli nainen haudattuna kyljelleen kyykkyyn ja hänen kätensä oli aseteltu hänen päänsä alle. Kaikkia hänen luitaan ei löydetty, mutta pieni veitsi löytyi hänen päänsä vierestä. Lebjažinka-4:n haudan pohjalla makasi vainaja kyljellään selkä pohjoiseen ja suorassa asennossa. Pään aluseksi oli aseteltu kivi. Mukaan hautaan oli annettu luuharppuuna, jauhinkivi, tasapohjainen keramiikka-astia, hammastettu luutikari ja kilpikonnan kuoren kappale. Osa hautauksista olivat siten hauta-antimiltaan runsaitakin.
Esinelöydöt > Kiviesineitä

Kiviesineet on valmistettu pääosin kahdesta paikallisesta piikivestä. Toisen väri toistaa harmaan eri sävyjä ja toinen on värikkäämpi sisältäen keltaista, punaista, vaaleanpunaista ja ruskeaa. Myös muista kivilajeista tehtiin vähäinen määrä työkaluja. Poimittu piikivi valmistettiin työstämällä sille karkean suippomaisen muodon, josta voitiin irrottaa iskemällä pitkän mallisia säleitä. Osa kivistä on käsitelty tulessa, mistä on jättänyt pintaan tunnusomaisia mikrohalkeamia.
Jos säleen tyvi kavennettiin sopivasti, sopi se nuolen kärjeksi. Kivinen kärki saattoi kelvata suoraan viistona teräksi tai sitäkin muotoiltiin painamalla säleestä irti pieniä lastuja, kunnes haluttu muoto löytyi. Nuolenkärjet olivat useita senttimetrejä pitkiä, mutta korkeintaan pari senttimetriä leveitä ja muutaman millin ohuita säleitä.
Kaapimia valmistettiin kaikenlaisista kivilajeista. Ainoastaan kaavinnassa tarvittava terä on työstetty huolellisesti. Kaapimia on käytetty pintahiontaan, kun esimerkiksi kuorta irrotettiin puusta, rasvat kaavittiin nahasta tai kalat suomustettiin. Pora valmistettiin kaventamalla kiven yksi pää pitkäksi ja kapeaksi "nenäksi", joka työstettiin lopuksi teräväksi.
Kirveet tai taltat olivat yleisiä. Niitä käytettiin puutöissä. Koska mitään puisia rakenteista tai esineitä ei ole löytynyt, asiaan ei tule selvyyttä. Arvailut aseiden, veneiden ja majojen valmistukseen ovat yleisiä.
Esinelöydöt > Luuesineitä

Vain kaksi luukärkeä voidaan varmuudella liittää Jelšanin kulttuurin aineistoon. Toinen on keihäänkärki, joka on noin 12 cm pitkä ja keskeltä pari senttiä leveä. Sen kiinnityskohta kapenee tasaisesti taaksepäin. Toinen kärki on väkäsellinen harppuunankärki, jossa suuri väkänen tarkoittanee suurien kalojen pyyntiä.
Esinelöydöt > Keramiikka

Astiat on valmistettu mutaisesta savesta, jota löytyy jokivarsien asuinympäristöstä. Saveen, joka oli hieman suolaista, sekoitettiin keramiikan murskaa, orgaanisia kuituja, kalan suomuja ja luumurskaa. Astioiden muoto on yleensä pyöreä-, tasa- tai suippopohjainen ja astian reunat kaartuvat suuaukon kohdalta sisään kääntyen lopussa ulos taivutetussa taipeessa. Koristelu on vähäistä. Se koostuu pienistä ja suurista kuopista, piirretyistä viivoista, jotka muodostivat rivejä, kolmioita, nelikulmioita ja sik-sak-kuvioita. Niitä voitiin korostaa kuoppariveillä.
Elinkeinot

Avoimessa ja ruohovaltaisessa tai puolimetsäisessä ympäristössä eli tiettyjä eläimiä, joita metsästettiin. Asuinpaikoilta on löydetty saigan, villihevosen ja kilpikonnan luita, jotka olivat arojen eläimiä. Myös metsien eläinten luita on löydetty: antilooppi, hirvi, majava, näätä, peura, karhu ja saukko. Myös kalastus oli tavallista. Sen sijaan kesyjen eläinten luita ei ole löydetty asuinpaikoilta.
Eläminen perustui asuinpaikan kausittaiseen vaihtamiseen, koska eri eläimet esiintyivät runsaina eri aikoina eri paikoissa. Ehkä juuri asuminen aron ja metsän rajalla mahdollisti kummankin ekosysteemin hyödyntämisen eri vuodenaikoina. Hinta oli jatkuva muutto ravinnon perässä.
Joep Packbiers

| Mitalit> Maa:   Alankomaat.Miesten jousiammunta. Olympialaiset  | Mitalit> Maa:   Alankomaat.Miesten jousiammunta. Olympialaiset  | Mitalit> Maa:   Alankomaat.Miesten jousiammunta. Olympialaiset  | Maa:   Alankomaat> Miesten jousiammunta. |
| --- | --- | --- | --- |
|  Kultaa | Antwerpen 1920 | Liikkuva lintu, 28 m, joukkuekilpailu |  |
Jan Joseph "Joep" Packbiers (19. tammikuuta 1875 Nuth – 8. joulukuuta 1957 Maastricht) oli alankomaalainen jousiampuja ja olympiavoittaja. Hän edusti seuratasolla maastrichtilaista Concordiaa. Packbiers osallistui Antwerpenin olympialaisiin 1920, joissa hän sai kultaa liikkuvan linnun 28 metrin joukkuekilpailusta.
Jesse Johnsson

| Jesse Johnsson> Henkilötiedot |
| --- | --- |
Syntynyt: 3. kesäkuuta 1991 (ikä 33) Suomi
Salibandyn pelaaja
Pelipaikka:  Maalivahti
Seura:  PSS
Pelinumero:  5
Pituus:  180 cm
Paino:  70 kg
| Urheilijan ura> Seurat |
| --- | --- | --- | --- |
| Vuodet | Seura | Ottelut (M+S=P) | Ottelut (M+S=P) |
| 1999–2005 2005–2006 2006–2008 2008–2009 2009 2010–2012 2012– | Rangers Vihdin Salisudet Rangers Lohjan Salibandy Red Devils Wernigerode SSV PSS |  |  |

Jesse Johnsson (s. 3. kesäkuuta 1991) on suomalainen salibandymaalivahti, joka edustaa Divarissa pelaavaa Porvoon Salibandyseuraa. Johnsson teki debyyttinsä Salibandyliigassa vuonna 2010 edustaessaan SSV:tä.
Ura ja saavutukset

Johnsson on edustanut aiemmin urallaan Suomessa Kirkkonummi Rangersia, Vihdin Salisusia ja Lohjan Salibandyä. Lisäksi hän on pelannut Saksan liigan Red Devils Wernigerodessa, jossa hän voitti liigapronssia.
| Vuosi | Liiga | Joukkue | Saavutus |
| --- | --- | --- | --- |
| 2009 | Bundesliiga | Red Devils Wernigerode | Liigapronssi |
Maajoukkue

Johnsson on valittu U19-maajoukkueen leireille, muttei ole vielä pelannut maaotteluita.
José Pedrosa Galán

| 0 | 1 | 2 | 3 |
| --- | --- | --- | --- |
 Galán vuonna 2015
Henkilötiedot
Koko nimi: José Antonio Pedrosa Galán
Syntymäaika: 2. helmikuuta 1986 (ikä 38)
Syntymäpaikka: León, Espanja
Pelipaikka: keskikenttäpelaaja
Pituus: 177 cm
Paino: 70 kg
Seura
Seura: RoPS
Junioriseurat
0000–2005: Cultural Leonesa
Seurat
| Vuodet | Seura | O | (M) |
| 2005–2006 | Atlético Madrid B | 1 | (0) |
| 2006–2007 | Toledo | – | (–) |
| 2007–2010 | Almería B | – | (–) |
| 2010–2011 | Cultural Leonesa | – | (–) |
| 2011–2012 | Chainat | – | (–) |
| 2012–2014 | Pro Titan | – | (–) |
| 2014 | St. Pölten | 2 | (0) |
| 2015 | Shabab Al-Ordon | – | (–) |
| 2015–2016 | Aris Limassol | 2 | (0) |
| 2016 | Ceahlăul Piatra Neamț | 4 | (1) |
| 2016 | Persela Lamongan | 0 | (0) |
| 2016– | RoPS | 0 | (0) |
| Yhteensä | Yhteensä | 9 | (1) |
 Seurajoukkueuran tilastot kattavat vain kansalliset sarjat, päivitetty 30. elokuuta 2016.
José Antonio Pedrosa Galán (s. 2. helmikuuta 1986 León, Espanja) on espanjalainen jalkapalloilija. Pelipaikaltaan hän on keskikenttäpelaaja.
Galán pelasi keväällä 2014 kaksi ottelua Itävallan Erste Ligassa edustaen St. Pölteniä. Syksyllä 2015 hän pelasi kaksi ottelua Kyproksen liigassa edustaen Aris Limassolia. Keväällä 2016 Galán edusti Ceahlăul Piatra Neamția neljässä Romanian Liga II:n ottelussa.
José Pasqualetti

José Pasqualetti (s. 27. syyskuuta 1956 Bastia, Korsika) on ranskalainen jalkapallovalmentaja ja entinen pelaaja.
Pasqualetti toimi elokuusta 2008 helmikuuhun 2009 AC Ajaccion päävalmentajana.  Huhtikuussa 2010 hänestä tuli FC Istres'n päävalmentajana.  Pasqualettin johdolla Istres taisteli sijoituksista Ligue 2:n keskikastissa sijoittuen parhaimmillaan yhdeksänneksi. Kaudella 2013/14 joukkue vajosi putoamiskamppailuun ja lopulta Pasqualetti sai potkut maaliskuun lopussa 2014.
Seurat pelaajana
1968–1974 SC Bastia juniorit
1974–1977 SC Bastia
1977–1979 Olympique Alès
1979–1982 Montpellier Hérault SC
1982–1984 Olympique Lyonnais
1984–1986 AS Béziers
1986–1990 Olympique Alès
Seurat valmentajana
1992–9/1996 Olympique Alès
1998 SC Bastia
1999–2002 SC Bastia reservijoukkue
2002–2004 SC Bastia apuv.
10/2004–12/2005 AC Ajaccio apuv.
1/2006–6/2006 AC Ajaccio
10/2006–2008 CS Sedan Ardennes
8/2008–2/2009 AC Ajaccio
4/2010– FC Istres
| 0 | 1 | 2 |
| --- | --- | --- |
| Edeltäjä: Laurent Fournier | SC Bastian päävalmentaja 1998 | Seuraaja: Frédéric Antonetti |
| 0 | 1 | 2 |
| --- | --- | --- |
| Edeltäjä: Rolland Courbis Gernot Rohr | AC Ajaccion päävalmentaja 1/2006–6/2006 8/2008–2/2009 | Seuraaja: Ruud Krol Olivier Pantaloni |
| 0 | 1 | 2 |
| --- | --- | --- |
| Edeltäjä: Serge Romano | CS Sedan Ardennesin päävalmentaja 10/2006–2008 | Seuraaja: Landry Chauvin |
| 0 | 1 | 2 |
| --- | --- | --- |
| Edeltäjä: Henri Stambouli | FC Istres'n päävalmentaja 4/2010–3/2014 | Seuraaja: ei nimetty |
Jerry Horton

Jerry Horton (oikealla) muiden Papa Roachin jäsenten kanssa.
Jerry Allan Horton Jr (s. 10. maaliskuuta 1975 Dixon, Kalifornia) on Papa Roach -yhtyeen kitaristi ja kirjoittaa kappaleita Jacoby Shaddixin kanssa. Hän aloitti kitaran soittamisen 14-vuotiaana. Piakkoin Jerry löysi Papa Roachin Jacoby Shaddixin, Dave Bucknerin, Will James ja Ben Lutherin vuonna 1993, jolloin Jerry liittyi yhtyeeseen. Jerry avioitui Jessica Leen kanssa vuonna 2002. Heillä on vuonna 2006 syntynyt tytär.
Papa Roach
| --- | --- |
Studioalbumit:   Old Friends from Young Years (1997)  Infest (2000)  Lovehatetragedy (2002)  Getting Away With Murder (2004)  Paramour Sessions (2006)  Metamorphosis (2009)  The Connection (2012)  F.E.A.R (2015)  Crooked Teeth (2017)  Who Do You Trust? (2019)  Ego Trip (2022) 
Livealbumit:   Time for Annihilation (2010) 
Kokoelmat:   ...To Be Loved: The Best of Papa Roach (2010)  Greatest Hits Vol. 2: The Better Noise Years (2021) 
EP:t:   Potatoes for Christmas (1994)  Caca Bonita (1995)  5 Tracks Deep (1998)  Let 'Em Know (1999)  The Rolling Stone Live (2004)  Live Session (2007)  Hit 3 Pack: Forever (2007)  Lifeline EP (2009)  Naked and Fearless: Acoustic EP (2009) 
Singlet:   Last Resort (2000)  Between Angels & Insects (2001)  Broken Home (2001)  She Loves Me Not (2002)  Time and Time Again (2002)  Getting Away with Murder (2004)  Scars (2004)  Take Me (2005)  ...To Be Loved (2006)  Forever (2007)  Time Is Running Out (2007)  Reckless (2008)  Hollywood Whore (2008)  Lifeline (2009)  I Almost Told You That I Loved You (2009)  Kick in the Teeth ([2010)  Burn (2010)  No Matter What (2011)  Still Swingin (2012)  Where Did the Angels Go? (2012)  Leader of the Broken Hearts (2013)  Face Everything and Rise (2014)  Broken as Me (2014)  Never Have to Say Goodbye (2014)  Gravity (2014)  Help (2017)  Periscope" (feat. Skylar Grey) (2017)  American Dreams (2017)  Born for Greatness (2017)  Who Do You Trust? (2018)  Elevate (2018)  Come Around (2019)  The Ending (2020)  Domination (Kayzon & Sullivan Kingin kanssa) (2021)  Swerve (feat. Fever 333 & Sueco) (2021)  Kill the Noise (2021)  Dying to Believe (2021) 
Promosinglet:   Dead Cell (2001)  Had Enough (2009)  One Track Mind (2011)  Before I Die (2013)  Warriors (2014)  Broken as Me (2015)  Never Have to Say Goodbye (2015)  Devil (2015)  Crooked Teeth (2016)  Periscope (feat. Skylar Grey) (2017)  Traumatic (2017)  Renegade Music (2018)  Not the Only One (2018) 
Videografia:   Papa Roach: Live & Murderous in Chicago (2005)
John Rogers

| John Rogers> Henkilötiedot |
| --- | --- |
Syntynyt: 10. huhtikuuta 1953 (ikä 71) Paradise Hill, Saskatchewan
Kansalaisuus:   Kanada
Jääkiekkoilija
Pelipaikka:  oikea laitahyökkääjä
Pituus:  180 cm
Paino:  79 kg
Pelaajaura
Pääsarjaura:  1973–1976
Seurat:  Edmonton Oil Kings (WCJHL), Minnesota North Stars (NHL), New Haven Nighthawks (AHL), Edmonton Oilers (WHA)
NHL-varaus:  25. varaus, 1973 Minnesota North Stars
Alfred John Rogers (s. 10. huhtikuuta 1953 Paradise Hill, Saskatchewan) on entinen kanadalainen jääkiekkoilija. Hän pelasi NHL:ssä 14 peliä ja WHA:ssa 44 peliä vuosina 1973–76.
Rogers pelasi juniorijääkiekkoa Edmonton Oil Kingsissä vuosina 1970–73. Hän loukkasi kaudella 1971–72 polvensa ja vamman korjaamiseksi tehtiin leikkaus. Kesällä 1973 hänet varasi sekä NHL:n Minnesota North Stars (vuorolla 29) että WHA:n Edmonton Oilers (vuorolla 6). Rogers aloitti heti syksyllä 1973 ammattilaisuransa, mutta alkukausi meni Minnesotan farmijoukkue New Haven Nighthawksissa. Ensimmäisen NHL-pelinsä hän pelasi joulukuussa 1973 ja teki heti maalin. Minnesotassa Rogers pelasi kuitenkin vain kymmenen peliä, ja kausi jatkui farmissa. Kaudella 1974–75 Rogers pelasi suurimmaksi osaksi myös New Havenissa, ja kun tuli selväksi, että hän ei mahtuisi Minnesotan vakiokokoonpanoon, päätti Rogers siirtyä NHL:n kanssa kilpailevan WHA-liigan Edmonton Oilersiin.
Oilersissa Rogers pelasi kaudella 1975–76 44 peliä, joissa teki tehopisteet 9+8. Hän lopetti pelaajauransa kauden päätyttyä.
Jääkiekkouransa aikana Rogers työskenteli pelikauden ulkopuolella maataloudessa.
JR Higashi-Nihon

| JR Higashi-Nihon> 東日本旅客鉄道株式会社.East Japan Railway Company |
| --- | --- |

Perustiedot
Valtio:  Japani
Toiminta-alue:  Kantō ja Tōhoku sekä Niigatan, Naganon, Yamanashin ja Shizuokan prefektuurit
Perustettu:  1. huhtikuuta 1987
Kotisivu
Yhtiön E235-sarjan EMU Yamanote-linjalla.
Shinkansen-junia, 200-sarjasta E5-sarjaan
Higashi-Nihon ryokakutetsudō (jap. 東日本旅客鉄道株式会社, Higashi-Nihon ryokakutetsudō kabushikigaisha, ’Itä-Japanin matkustajarautatieosakeyhtiö’, engl. East Japan Railway Company), eli lyhyemmin JR Higashi-Nihon (jap. JR東日本, engl. JR East), on japanilainen JR-rautatiekonserniin kuuluva rautatieyhtiö. Se liikennöi nimensä mukaisesti Japanin pääsaaren Honshūn itäosissa Kantōn ja Tōhokun alueilla sekä Niigatan, Naganon, Yamanashin ja Shizuokan prefektuureissa.
JR Higashi-Nihon perustettiin Japanin valtionrautateiden yksityistämisen yhteydessä vuonna 1987. Yhtiön pääkonttori sijaitsee Tokion Shibuyan erillisalueen Yoyogin kaupunginosassa.
Yhtiöllä on 56 450 työntekijää (vuonna 2017). Se liikennöi yhteensä 69 rautatielinjaa, jotka muodostavat 7 457,3 kilometrin pituisen verkoston. Asemia yhtiöllä on käytössään 1 666 kappaletta ja junavaunuja yli 12 000. Päivässä se kuljettaa noin 17,5 miljoonaa matkustajaa. Se onkin Japanin suurin rautatieyhtiö ja maailman suurin pörssiyhtiönä toimiva rautatieyhtiö. Rautatieliikenteen lisäksi se toimii myös lukuisilla muilla aloilla, muun muassa rautatietoimintaan liittyvien palveluiden ja kaupan parissa.
Aiheesta muualla

Kuvia tai muita tiedostoja aiheesta JR Higashi-Nihon Wikimedia Commonsissa
Yhtiön internetsivut (japaniksi) (englanniksi)
JR Group
JR Higashi-Nihon |  JR Hokkaidō |  JR Kyūshū |  JR Nishi-Nihon |  JR Shikoku |  JR Tōkai
JR kamotsu (tavaraliikenne) |  JR sōken (tutkimus) |  JR system (tietotekniikka)
Jesse Kosonen

| Jesse Kosonen> Henkilötiedot |
| --- | --- |
Syntynyt: 25. lokakuuta 1987 Nakkila, Suomi
Kansalaisuus:   Suomi
Jääkiekkoilija
Pelipaikka:  maalivahti
Hanska:  left (vasen)
Pituus:  183 cm
Paino:  83 kg
Seura
Seura:  Hokki
Sarja:  Mestis
Pelinumero:  35
Jesse Kosonen (s. 25. lokakuuta 1987 Nakkila) on suomalainen jääkiekkomaalivahti, joka pelaa Mestis-seura Kajaanin Hokin riveissä. Sopimus on vuodelle 2009. Ennen Hokkia Kosonen on pelannut TPS:n A, B, -ja C-junioreissa.
Ura

Kausi 2008-2009 on Kososelle ensimmäinen miesten sarjoissa. Tätä ennen hän oli torjumassa TPS:n A, B,-ja C-junioreissa, joissa kahdessa jälkimmäisessä hän voitti Suomen mestaruuden. Hänellä oli viime kaudella A-nuorten paras torjuntaprosentti, vaikka hän pelasikin sarjatalukon alamaissa olleen TPS:n joukkueessa. Hän on myös pelannut Suomen nuorten maajoukkueessa neljä ottelua.
Saavutukset

SM-kultaa TPS:n B -ja C-junioreissa
Yksi ottelu TPS:n edustusjoukkueessa
Neljä nuorten MM-kisaottelua
Kauden 2007-2008 A-nuorten paras torjuntaprosentti
Italian siirtomaat

Italian siirtomaavalta sai alkunsa kuningaskunnan aikana. Yhdistymisen jälkeen Italia haki paikkaansa Euroopan valtioiden joukossa ja pyrki pääsemään osalliseksi siirtomaiden jaosta. Yhtenäinen Italia kuitenkin syntyi vasta 1861, ja tällöin Britannia, Ranska, Espanja, Portugali ja Alankomaat olivat jo vuosisatojen ajan ottaneet siirtomaita haltuunsa. Näin ollen Italia saattoi hakea osaansa vain Afrikan valloituksessa, koska kyseinen manner oli ainut alue, jonne eurooppalaiset eivät olleet vielä laajasti levittäytyneet. Italian asema oli tässä mielessä siis samanlainen kuin Saksan keisarikunnan, joka syntyi vasta 1871.
Italia oli vuoteen 1914 mennessä saanut haltuunsa Somalimaan, Eritrean, Libyan ja Kreikan Dodekanesian, joista kaksi jälkimmäistä se oli saanut vuosien 1911–1912 sodassa Osmanien valtakunnalta. Italia oli kuitenkin epäonnistunut yrityksessään vallata Etiopian keisarikunta, joka oli Afrikan viimeisiä itsenäisiä valtioita. Vuonna 1922 syntynyt Benito Mussolinin johtama fasistinen Italia onnistui lopulta valtaamaan Etiopian vuonna 1935. Italia otti haltuunsa Albanian vuonna 1939, mutta näitä Italian eurooppalaisia omistuksia, kuten juuri Albaniaa ja Dodekanesiaa, ei ole yleensä katsottu kuuluviksi Italian siirtomaihin. Sen sijaan ne olivat osa ”Italialaista valtakuntaa”.
Toisessa maailmansodassa liittoutuneet valtasivat vähitellen Italian siirtomaita ja lopulta vuonna 1943 Italian, ja samalla päättyi myös Italian siirtomaavalta.
Ensimmäinen maailmansota ja sen jälkivaikutukset (1914–1922)

Italia liittyi ensimmäisessä maailmansodassa vuonna 1915 ympärysvaltojen puolelle Britannian ja Ranskan rinnalle. Vastapalvelukseksi Italian tuli saada Lontoon sopimuksen mukaan sodan jälkeen Itävalta-Unkarilta Etelä-Tiroli, nykyisen Slovenian alueita, Istria, Pohjois-Dalmatia, Albania protektoraatiksi, Vlorë sekä osa Saksan siirtomaista Aasiassa ja Afrikassa. Lisäksi Dodekanesia ja muut Italian omistukset olisi vahvistettu kansainvälisesti tunnustetuiksi italialaisalueiksi. Versailles’n rauhassa vuonna 1919 Italia kuitenkin sai Euroopasta alueita vähemmän kuin oli luvattu eikä merentakaisia alueita ollenkaan. Huhtikuussa 1920 Britannian ja Italian ulkoministerit sopivat, että Italia saisi korvaukseksi Jubamaan, mutta Britannia hidasti sopimuksen täytäntöönpanoa painostaakseen Italiaa luopumaan Dodekanesiasta Kreikan hyväksi. Lopulta vuonna 1925 Jubamaa yhdistettiin Italian Somalimaahan, eikä Italia luopunut Dodekanesiasta.
Toinen maailmansota (1940–1943)

Mussolini asettui toisessa maailmansodassa Saksan valtakunnanjohtajan Adolf Hitlerin puolelle tarkoituksenaan laajentaa Italian alueomistuksia. Mussolinilla oli suunnitelmia aluelaajennuksista, jotka koskisivat osia Etelä-Ranskasta, Korsikaa, Maltaa, Tunisiaa sekä osaa Algeriasta, Atlantin puoleista satamaa Marokosta, Ranskan Somalimaata, brittiläistä Egyptiä ja Sudania.
10. kesäkuuta 1940 Mussolini julisti sodan Britannialle ja Ranskalle, joista kumpikin oli ollut sodassa Saksan kanssa jo edeltävän vuoden syyskuusta asti. Italian joukot tunkeutuivat Etelä-Ranskaan, mutta aselepo kirjoitettiin pian Ranskan ja Saksan välillä. Näin ollen italialaiset olivat ehtineet tunkeutua vain muutaman kilometrin Ranskan puoleista rajaa. Kaksi päivää myöhemmin Ranskan ja Italian välisessä sopimuksessa Ranska luovutti Italialle Nizzan ja osan Savoijista.
Lokakuussa 1940 Mussolini määräsi hyökkäyksen Kreikkaan seuratakseen Saksan menestystä, mutta se alkoi kompuroiden ja päättyi lopulta noloon vetäytymiseen takaisin Albanian puolelle.
Huhtikuussa 1941 Saksa käynnisti hyökkäyksen Jugoslaviaan ja tämän jälkeen Kreikkaan. Italia sekä muutamat muut Saksan liittolaiset tukivat kumpaakin operaatiota. Saksalaiset jyräsivät Jugoslavian noin kahdessa viikossa ja huolimatta Kreikan saamasta brittiläisestä avusta se joutui saksalaisten haltuun huhtikuun loppuun mennessä. Italialaiset saivat haltuunsa alueita sekä Jugoslaviasta että Kreikasta. Aostan neljäs herttua Aimone sai hallitsijanimellä kuningas Tomislav II johdettavakseen juuri perustetun Kroatian valtion.
Kun taistelu Britanniasta oli kuumimmillaan, italialaiset käynnistivät hyökkäyksen Egyptiin tavoitteenaan saada Suezin kanava haltuunsa. 16. syyskuuta 1940 mennessä italialaiset olivat edenneet runsaan 96 kilometrin päähän rajalta, mikä oli hyvä saavutus muuten huonoa sotaonnea kokeneilta italialaisilta. Britit kuitenkin käynnistävät joulukuussa operaatio Compassin, ja helmikuuhun 1941 mennessä britit olivat kukistaneet Italian 10. armeijan ja tunkeutuneet syvälle Libyaan.
Itä-Afrikan sotatoimet alkoivat Italian etenemisillä brittiläiseen Keniaan, Brittiläiseen Somalimaahan ja Sudaniin. Kesällä 1940 Italian asevoimat valtasivat menestyksekkäästi koko Brittiläisen Somalimaan, mutta vuonna 1941 brittien menestyksekkään vastahyökkäyksen vuoksi italialaiset joutuivat vetäytymään syvälle Italian Itä-Afrikkaan. Keisari Haile Selassie palasi 5. toukokuuta 1941 Addis Abebaan palauttaakseen kruununsa. Italialaisten viimeinen vastarintapesäke kukistettiin marraskuussa Gondarin solassa. Huolimatta Italian Itä-Afrikan kukistumisesta osa italialaisista jatkoi alueella sissisotaa vielä kaksi vuotta.
Italian omistukset Ranskassa laajenivat hieman marraskuussa 1942, kun saksalaiset miehittivät Vichyn Ranskan operaatio Antonissa. Italia miehitti Toulonin, kaiken Provencesta Rhônejokeen asti sekä Korsikan.